ഡേവിഡ് മില്ലർ

ഡേവിഡ് ആൻഡ്രൂ മില്ലർ (ജനനം: 10 ജൂൺ 1989, നാറ്റൽ പ്രവിശ്യ, ദക്ഷിണാഫ്രിക്ക) ഒരു ദക്ഷിണാഫ്രിക്കൻ അന്താരാഷ്ട്ര ക്രിക്കറ്റ് കളിക്കാരനാണ്. ദക്ഷിണാഫ്രിക്കക്കുവേണ്ടി ഏകദിനത്തിലും, ട്വന്റി20യിലും മില്ലർ കളിച്ചിട്ടുണ്ട്. ഒരു ഇടംകൈയ്യൻ ബാറ്റ്സ്മാനും, വലംകൈയ്യൻ സ്പിൻ ബൗളറുമാണ് അദ്ദേഹം.  ഐ.പി.എൽ.ൽ രാജസ്ഥാൻ റോയൽസ് ✈️ ടീമിനുവേണ്ടിയാണ് അദ്ദേഹം കളിക്കുന്നത്. അതിവേഗ സ്കോറിങ്ങിന് പ്രശസ്തനായ അദ്ദേഹം ഐ.പി.എൽ. ആറാം സീസണിൽ മികച്ച ബാറ്റിങ് പ്രകടനം കാഴ്ചവെച്ച എല്ലാവരുടെയും ശ്രദ്ധ പിടിച്ചുപറ്റി. 2013 മേയ് 6ന് മൊഹാലിയിൽ വെച്ച് നടന്ന റോയൽ ചലഞ്ചേഴ്സിനെതിരായ മത്സരത്തിൽ 38 പന്തുകളിൽ നിന്ന് 101 റൺസ് നേടിക്കൊണ്ട് ഐ.പി.എല്ലിലെ ഏറ്റവും വേഗമേറിയ മൂന്നാമത്തെ സെഞ്ച്വറിക്ക് അദ്ദേഹം ഉടമയായി.

അന്താരാഷ്ട്ര തലത്തിൽ
2010 മേയ് ഇരുപതിന് വെസ്റ്റ് ഇൻഡീസിനെതിരെയാണ് അദ്ദേഹം തന്റെ അന്താരാഷ്ട്ര ട്വന്റി20 ക്രിക്കറ്റ് അരങ്ങേറ്റം കുറിച്ചത്. രണ്ടു ദിവസങ്ങൾക്കുശേഷം തന്റെ ഏകദിന ക്രിക്കറ്റ് അരങ്ങേറ്റവും അദ്ദേഹം നടത്തി. ഇതുവരെ 20 ഏകദിനങ്ങളിൽ നിന്ന് 383 റൺസും, 12 ട്വന്റി20 മത്സരങ്ങളിൽനിന്ന് 223 റൺസും അദ്ദേഹം നേടിയിട്ടുണ്ട്.

ഏകദിന ക്രിക്കറ്റിലെ മികച്ച പ്രകടനങ്ങൾ
ക്രമ നം.  സ്കോർ  നേരിട്ട പന്തുകൾ  എതിരാളി  വേദി  തീയതി 1  51  31    ബ്ലൂംഫോന്റൻ  15 ഒക്ടോബർ 2010 2  59  51    പോർട്ട് എലിസബെത്ത്  23 ഒക്ടോബർ 2011 3  67  77    ഡർബൻ  21 മാർച്ച് 2013 ഏകദിനത്തിലെ മികച്ച പ്രകടനങ്ങൾ: ക്രിക്കിൻഫോ

അവലംബം

പുറത്തേക്കുള്ള കണ്ണികൾ



വർഗ്ഗം:1989-ൽ ജനിച്ചവർ
വർഗ്ഗം:ദക്ഷിണാഫ്രിക്കൻ ക്രിക്കറ്റ് കളിക്കാർ